บอร์ด WIIK ไฟเขียว เข้าถือ “เชาเทิร์น คอนซัลแตนท์ฯ” 51% ลุยประปาภูเก็ต
บอร์ด WIIK ไฟเขียวเข้าลงทุนใน “เชาเทิร์น คอนซัลแตนท์ แอนด์ คอนสตรัคชั่น” สัดส่วน 51% ลุยผลิต-จำหน่ายน้ำประปาในจังหวัดภูเก็ต
บอร์ด WIIK ไฟเขียวเข้าลงทุนใน “เชาเทิร์น คอนซัลแตนท์ฯ” สัดส่วน 51% ลุยผลิต-จำหน่ายน้ำประปาในภูเก็ต
17 ก.พ. 2566

บริษัท วิค จำกัด (มหาชน) หรือ WIIK เปิดเผยว่า ที่ประชุมคณะกรรมการบริษัท ครั้งที่ 1/2566 เมื่อวันที่ 16 กุมภาพันธ์ 256 โดยที่ประชุมมีมติอนุมัติให้บริษัท วิค วอเตอร์ จำกัด (WW) ซึ่งเป็นบริษัทย่อยที่บริษัทถือหุ้นร้อยละ 94.16 เข้าลงทุนในบริษัท เชาเทิร์น คอนซัลแตนท์ แอนด์ คอนสตรัคชั่น จำกัด (SC&amp;C) โดยการซื้อหุ้นสามัญ 
โดยการเข้าลงทุนมีรายละเอียดตามเมื่อวันที่ 10 พฤษภาคม 2565 คือ “WW” ซึ่งเป็นบริษัทย่อยของบริษัทฯ ได้ลงนามในบันทึกข้อตกลงกับกลุ่มผู้ถือหุ้นเดิมของ SC&amp;C จำนวน 3 ราย เพื่อร่วมกันลงทุนในโครงการผลิตและจำหน่ายน้ำประปา 2 โครงการ ในเขตพื้นที่จังหวัดภูเก็ต โดยบริษัทย่อยตกลงที่จะเข้าถือหุ้นใน SC&amp;C เป็นสัดส่วน 65% ของทุนจดทะเบียนชำระแล้วโดยมีรายละเอียดดังนี้
1.WW ตกลงซื้อหุ้นสามัญของ SC&amp;C จำนวน 52,970 หุ้น คิดเป็นร้อยละ 51 ของทุนจดทะเบียนชำระแล้ว ในราคาหุ้นละ 480 บาท คิดเป็นมูลค่า 25,425,600 บาท โดย WW ตกลงชำระค่าหุ้นดังกล่าวให้แก่ผู้ถือหุ้นเดิมในสัดส่วนร้อยละ 50 คิดเป็นจำนวนเงิน 12,712,800 บาท แบบมีเงื่อนไข เมื่อวันที่ 10 พฤษภาคม 2565 โดยค่าหุ้นสามัญส่วนที่เหลือร้อยละ 50 จำนวน 2,712,800 บาท จะชำระราคาเมื่อ SC&amp;C ได้สัญญาโครงการดำเนินกิจการประปาในพื้นที่จังหวัดภูเก็ตครบ 2 โครงการ
ทั้งนี้หาก SC&amp;C ไม่สามารถได้สัญญาโครงการดำเนินกิจการประปาในพื้นที่จังหวัดภูเก็ตครบ 2 โครงการได้ภายในเวลาที่กำหนด หรือกลุ่มผู้ถือหุ้นเดิมไม่ปฏิบัติตามเงื่อนไขที่ตกลงกัน WW มีสิทธิที่จะให้กลุ่มผู้ถือหุ้นเดิมซื้อหุ้นคืนในราคาที่ WW  ได้ชำระไป
2) ซื้อหุ้นเพิ่มทุนจำนวน 60,040 หุ้น ราคาหุ้นละ 550 บาท รวมเป็นเงิน 33,022,000 บาท เมื่อได้สัญญาโครงการดำเนินกิจการประปาในพื้นที่จังหวัดภูเก็ตครบ 2 โครงการ โดยกำหนดให้มีการเพิ่มทุนจำนวน 7,000,000 บาท แบ่งเป็นหุ้นสามัญจำนวน 70,000 หุ้น มูลค่าที่ตราไว้หุ้นละ 100 บาท เพื่อเสนอขายให้แก่ผู้ถือหุ้นเดิมในราคาเสนอขายหุ้นละ 550 บาท โดยทั้งสองฝ่ายตกลงให้ WW ใช้สิทธิจองซื้อหุ้นเกินสิทธิ์เพื่อให้ WW มีสัดส่วนการถือหุ้นใน SC&amp;C เป็นร้อยละ 65 โดยจะนำเงินที่ได้รับจากการเพิ่มทุนใช้เป็นแหล่งเงินทุนของโครงการ
ทั้งนี้ภายหลังที่ WW เขาลงทุนครบในสัดส่วนร้อยละ 65 ของทุนจดทะเบียนและชำระแล้ว WW มีมูลค่าของเงินลงทุนดังนี้
